recursal/SuperWikiNEXT-32B huggingface dataset:
**ইয়ারসানিজম বা** **আহলে হক বা** **কাকাই** হল ১৪ শতকের শেষের দিকে পশ্চিম ইরানে সুলতান সাহাক প্রতিষ্ঠিত একটি সমন্বিত ধর্মীয় মতবাদ। ইরানে ইয়ারসানিজমের মোট অনুসারীর সংখ্যা অর্ধ মিলিয়ন থেকে এক মিলিয়নের বেশি বলে অনুমান করা হয়। তবে ইরাকে তাদের সংখ্যা অজানা। তারা বেশিরভাগই গুরান, সানজাবি, কালহোর, জাঙ্গানা এবং জালালভান্দ উপজাতির কুর্দি। ইরানে একটি তুর্কিভাষী ইয়ারসান ছিটমহলও রয়েছে। 

ইরাকের ইয়ারসানিদের*কাকাই* বলা হয়। ইয়ারসানিরা বলে যে, কিছু লোক তাদের অপমানজনকভাবে "আলীর উপাসক" বলে ডাকে, যা তারা অস্বীকার করে। ইরানে ইসলামি ব্যবস্থার চাপের কারণে অনেক ইয়ারসানি তাদের ধর্ম গোপন করে এবং তাদের জনসংখ্যার কোনো সঠিক পরিসংখ্যান প্রকাশ করে না।  ইয়ারসানিদের একটি স্বতন্ত্র ধর্মীয় সাহিত্য রয়েছে যা প্রাথমিকভাবে গোরানী ভাষায় রচিত। কিছু আধুনিক ইয়ারসানি গোরানি পড়তে বা লিখতে পারে। কারণ তাদের মাতৃভাষা দক্ষিণ কুর্দি বা সোরানি ।  তাদের কেন্দ্রীয় ধর্মীয় বইটিকে বলা হয় *কালাম-ই সারঞ্জাম*, যা সুলতান সাহাকের শিক্ষার উপর ভিত্তি করে ১৫ শতকে রচিত হয়।

ভৌগিলিক অবস্থান
---------------

ইয়ারসানের অধিকাংশ অনুসারী বর্তমান ইরানের কেরমানশাহ প্রদেশ, লোরেস্তান প্রদেশ ও ইলাম প্রদেশ সংলগ্ন এলাকায় বসবাস করে। তারা কেরমানশাহের মাহিদাশত, বিভানিজ ও জোহাব জেলার প্রধান ধর্মীয় জনসংখ্যা ও ইলাম, লোরেস্তানের ডেলফান, হলিলান, পোশত-ই কুহের গ্রামীণ এলাকায় জনবহুল গোষ্ঠী।

ধর্মের প্রধান নগর কেন্দ্রগুলি হল সাহনেহ, কেরেন্দ-ই গরব ও গাহওয়ারেহ। অন্যান্য গুরুত্বপূর্ণ শহরগুলির মধ্যে রয়েছে কেরমানশাহ, সারপোল-ই জাহাব ও কাসর-ই শিরিন। ইরানের উল্লেখযোগ্য ইয়ারসান জনসংখ্যার অন্যান্য অঞ্চলের মধ্যে রয়েছে তেহরান, মারাগেহের কাছে হ্যাশটগার্ড, ভারামিন এবং ইরানি আজারবাইজানের তাব্রিজ। সেখানে গুরুত্বপূর্ণ তুর্কি-ভাষী ইয়ারসান সম্প্রদায় বাস করে এবং তাদের অনেক ধর্মীয় গ্রন্থ তুর্কি ভাষা ব্যবহার করে। ইয়ারসানি ঐতিহ্য দাবি করে যে,তাদের সমস্ত প্রাথমিক সম্প্রদায় ধর্মীয় ভাষা হিসাবে গোরানি ব্যবহার করত। এরপর সময়ের সাথে সাথে কিছু গোষ্ঠী ধর্মসহ সমস্ত উদ্দেশ্যে আজারির মতো একটি তুর্কি ভাষা গ্রহণ করতে বাধ্য হয়েছিল। 

ইরাকে ইয়ারসানীরা প্রধানত কুর্দিস্তানে বসবাস করে। মসুল, কিরকুক, কালার, খানাকিন, ইরবিল এবং সুলায়মানিয়ার আশেপাশে তাদের বসতি রয়েছে।

তথ্যসূত্র
---------

1. ↑  "لأول مرة في تاريخ العراق.. فوز مرشحتان من المكون الكاكائي في الانتخابات البرلمانية"। *kirkuknow*।
2. ↑  P. G. Kreyenbroek (1992).
3. ↑  Hamzeh'ee, M. Reza Fariborz (১৯৯৫)। *Syncretistic Religious Communities in the Near East*। Brill। পৃষ্ঠা 101–117। আইএসবিএন 90-04-10861-0।
4. ↑  Elahi, Bahram (1987).
5. 1 2 3 4 5  Hamzeh'ee (1990), p. 39.
6. ↑  *Encyclopedia of the Modern Middle East and North Africa* (Detroit: Thompson Gale, 2004) p. 82
7. ↑  "نگاهی به آئین یارسان یا اهل حق"। *BBC News فارسی*। নভেম্বর ২৭, ২০১১।
8. 1 2  C. J. Edmonds (১৯৫৭)। *Kurds, Turks and Arabs, Politics, Travel and Research in North-Eastern Iraq, 1919-1925*। Oxford University Press। পৃষ্ঠা 195।
9. ↑  Hamzeh'ee (1990), p. 38–39.
10. ↑  Kreyenbroek, Philip G. (২০২০)। *"God first and last" : religious traditions and music of the Yaresan of Guran*। পৃষ্ঠা 32–33। আইএসবিএন 978-3-447-11424-0। ওসিএলসি 1228902659।
11. ↑  Hamzeh'ee (1990).
12. ↑  "Kaka'is - The men with big moustaches ‌"। *www.pukmedia.com*।
**ইয়ারো ডেপে** (ইংরেজি: Jaro Deppe; জন্ম: ১০ এপ্রিল ১৯৪৮) হলেন একজন জার্মান পেশাদার ফুটবল খেলোয়াড়। তিনি তার খেলোয়াড়ি জীবনের প্রায় পুরোটা সময় আইন্ট্রাখট ব্রাউনশভাইগের হয়ে একজন আক্রমণভাগের খেলোয়াড় হিসেবে খেলেছেন।

জার্মান ফুটবল ক্লাব সুড ব্রাউনশভাইগের যুব পর্যায়ের হয়ে খেলার মাধ্যমে ডেপে ফুটবল জগতে প্রবেশ করেন এবং পরবর্তীতে আইন্ট্রাখট ব্রাউনশভাইগের হয়ে খেলার মাধ্যমে ফুটবল খেলায় বিকশিত হয়েছেন। ১৯৬৭–৬৮ মৌসুমে, আইন্ট্রাখট ব্রাউনশভাইগের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। আইন্ট্রাখট ব্রাউনশভাইগ হয়ে তিনি ৭৯ ম্যাচে ২৮টি গোল করেছেন। এই ক্লাবের হয়ে ৮ মৌসুম অতিবাহিত করার পর তিনি অবসর গ্রহণ করেছেন।

১৯৬৬ সালে, ডেপে পশ্চিম জার্মানি অনূর্ধ্ব-১৮-এর হয়ে বয়সভিত্তিক পর্যায়ে অভিষেক করেছিলেন, যেখানে তিনি মাত্র ১টি ম্যাচে অংশগ্রহণ করেছেন।

তথ্যসূত্র
---------

1. ↑  "Jaro Deppe" (German ভাষায়)। kicker.de। সংগ্রহের তারিখ ১১ মে ২০১২। উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  Bläsig, Horst; Leppert, Alex (২০১০)। *Ein Roter Löwe auf der Brust - Die Geschichte von Eintracht Braunschweig* (German ভাষায়)। Die Werkstatt। পৃষ্ঠা 368। উদ্ধৃতি শৈলী রক্ষণাবেক্ষণ: অচেনা ভাষা (link)

বহিঃসংযোগ
---------

* ফুসবালডাটেন.ডিইতে ইয়ারো ডেপে (জার্মান)
**ইমাম বাকির মসজিদ** কুয়েতের কুয়েত সিটির সুররাতে অবস্থিত একটি শিয়া মসজিদ। ইমাম বাকির মসজিদ কুয়েতের বৃহত্তম শিয়া মসজিদগুলোর মধ্যে একটি। ইমাম বাকির মসজিদ কুয়েতের শিয়া সম্প্রদায়ের জন্য একটি গুরুত্বপূর্ণ স্থাপনা। মসজিদটি ইমাম জাফর আল-সাদিকের স্মৃতিকে ধারণ করে এবং কুয়েতের শিয়া মুসলিমদের জন্য একটি ধর্মীয় কেন্দ্র হিসাবে কাজ করে। মসজিদটিতে আসরের নামাজে বেশ ভিড় জমে এবং মাগরিব নামাজে সময় প্রায় ২,০০০ মুসল্লি এখানে উপস্থিত হন।

ইতিহাস
------

ইমাম বাকির মসজিদটি ২০০৫ সালে নির্মাণ শুরু হয় এবং ২০০৭ সালে শেষ হয়। ২০১১ সালের দিকে শেখ মুস্তাফা মসজিদের ইমামের দায়িত্ব পালন করেন। মসজিদটি ইমাম জাফর আল-সাদিকের নামে নামকরণ করা হয়েছে, যিনি ইমাম বাকির নামেও পরিচিত। ইমাম বাকির ছিলেন দ্বিতীয় ইমাম এবং আহলে বায়াতের একজন সদস্য।

স্থাপত্য
--------

ইমাম বাকির মসজিদটি আধুনিক স্থাপত্য শৈলীতে নির্মিত হয়েছে। মসজিদের একটি বড় গম্বুজ এবং চারটি মিনার রয়েছে। পুরুষদের নামাজের হলটি ৬,০০০ মুসল্লি এবং মহিলাদের নামাজের হল প্রায় ২,০০০ মুসল্লি ধারণ করতে পারে। মসজিদে একটি লাইব্রেরি, একটি শিক্ষা কেন্দ্র এবং একটি সামাজিক কেন্দ্রও রয়েছে।

কার্যক্রম
---------

ইমাম বাকির মসজিদটি একটি ধর্মীয় এবং সামাজিক কেন্দ্র হিসাবে কাজ করে। মসজিদে প্রতিদিন নামাজ, ওয়াজ এবং অন্যান্য ধর্মীয় অনুষ্ঠান হয়। মসজিদটিতে একটি লাইব্রেরি রয়েছে যেখানে মুসলিমরা ধর্মীয় গ্রন্থ এবং অন্যান্য বই পড়তে করতে পারে। মসজিদে একটি শিক্ষা কেন্দ্রও রয়েছে যেখানে মুসলিমরা ইসলাম সম্পর্কে শিখতে পারে।

তথ্যসূত্র
---------

1. ↑  "Imam Al-baqir Mosque (Mosques) in Al Qusais | Get Contact Number, Address, Reviews, Rating - Dubai Local"। *dubailocal.ae* (ইংরেজি ভাষায়)। সংগ্রহের তারিখ ২০২৩-০৯-২০।
2. ↑  "Muḥammad al-Bāqir | Shīʿite imam | Britannica"। *www.britannica.com* (ইংরেজি ভাষায়)। সংগ্রহের তারিখ ২০২৩-০৯-২০।
3. ↑  "Imam Baqir Mosque (Kuwait City) Essential Tips and Information"। *Trek Zone* (ইংরেজি ভাষায়)। সংগ্রহের তারিখ ২০২৩-০৯-২০।

| * দে
* স
কুয়েতের মসজিদ |
| --- |
| 
* বড় মসজিদ
* ইমাম বাকির মসজিদ
* ইমাম হুসাইন মসজিদ
* ইমাম মাহদী মসজিদ
* সিদ্দিকা ফাতিমা জাহরা মসজিদ

 | Flag of Kuwait |
| 
* বিষয়শ্রেণী
* কুয়েতে ইসলাম
* দেশ অনুযায়ী মসজিদ
 |
উত্তপ্ত বৃহস্পতির শৈল্পিক ছাপ
**উত্তপ্ত বৃহস্পতি** ( কখনও কখনও উত্তপ্ত শনিও বলা হয় ) হলো এক শ্রেণীর গ্যাসীয় দৈত্য বহির্গ্রহ, যেগুলি গঠনগতভাবে বৃহস্পতি গ্রহের অনুরূপ বলে অনুমান করা হয়। তবে তাদের কক্ষীয় পর্যায়কাল খুব কম (দশ দিন সর্বোচ্চ)।  তাদের অবস্থান নক্ষত্রের কাছাকাছি হওয়া ও উচ্চ পৃষ্ঠবায়ুমণ্ডলের তাপমাত্রার ফলে এদের অনানুষ্ঠানিক নাম উত্তপ্ত বৃহস্পতি ( হট জুপিটারস)। 

উত্তপ্ত বৃহস্পতি হলো রেডিয়াল–বেগ পদ্ধতির মাধ্যমে সনাক্ত করা সবচেয়ে সহজ বহির্গ্রহ। সবচেয়ে পরিচিত উত্তপ্ত বৃহস্পতিগুলির মধ্যে একটি হল '৫২ পেগাসি বি' (51 Pegasi b)। এটি ১৯৯৫ সালে আবিষ্কৃত হয়েছিল এবং এটি প্রথম বহির্গ্রহ, যা সূর্যের মত দেখতে একটি নক্ষত্রকে প্রদক্ষিণ করে। *৫১ পেগাসি বি* এর কক্ষীয় পর্যায়কাল প্রায় ৪ দিন।

তথ্যসূত্র
---------

1. ↑  Wang, Ji; Fischer, Debra A. (২০১৫)। "On the Occurrence Rate of Hot Jupiters in Different Stellar Environments": 229। arXiv:1412.1731 অবাধে প্রবেশযোগ্য। ডিওআই:10.1088/0004-637X/799/2/229।
2. ↑  "What worlds are out there?"। *Canadian Broadcasting Corporation* (ইংরেজি ভাষায়)। ২৫ আগস্ট ২০১৬। সংগ্রহের তারিখ ৫ জুন ২০১৭।
3. ↑  Wenz, John (১০ অক্টোবর ২০১৯)। "Lessons from scorching hot weirdo-planets" (ইংরেজি ভাষায়)। Annual Reviews। ডিওআই:10.1146/knowable-101019-2 অবাধে প্রবেশযোগ্য। সংগ্রহের তারিখ ৪ এপ্রিল ২০২২।
**উজবেকিস্তানের সংবিধান** ১৯৯২ সালের ৮ ডিসেম্বরে উজবেকিস্তানের সুপ্রিম কাউন্সিলের একাদশ অধিবেশনে গৃহীত হয়। এটি উজবেকিস্তান প্রজাতন্ত্রের ১৯৭৮ সালের সংবিধানের বদলে প্রতিস্থাপিত হয়। (Article 15) এটি উজবেকিস্তান প্রজাতন্ত্রের সর্বোচ্চ আইন (অনুচ্ছেদ ১৫) উজবেকিস্তানের সংবিধান ছয়টি অংশ এবং ২৬ টি অধ্যায়ে বিভক্ত।

সংক্ষিপ্ত বিবরণ
---------------

উজবেকিস্তানের সংবিধান  ওয়েব্যাক মেশিনে আর্কাইভকৃত ২৭ জুন ২০১৬ তারিখে শক্তিশালী নির্বাহী বিভাগ, আইন বিভাগ (সুপ্রিম এসেম্বলি অব উজবেকিস্তান বা অলি মাজলিস) এবং বিচার বিভাগের মধ্যে নামেমাত্র পার্থক্য সৃষ্টি করে। 

উজবেকিস্তানের রাষ্ট্রপতি, যিনি পাঁচ বছরের জন্য প্রত্যক্ষ ভোটে নির্বাচিত হয়ে থাকেন, এবং মাত্র একবার তার এ মেয়াদ বৃদ্ধি হতে পারে, সংবিধান অনুসারে তিনি রাষ্ট্রে প্রধান এবং সর্বোচ্চ নির্বাহী ক্ষমতার অধিকারী। সামরিক বাহিনীর সর্বাধিনায়ক হিসাবে রাষ্ট্রপতি দেশে জরুরি অবস্থা কিংবা যুদ্ধ ঘোষণা করতে পারেন। রাষ্ট্রপতি *অলি মাজলিসের*  বিবেচনার জন্য প্রধানমন্ত্রী পদে প্রার্থী মনোনয়ন করা এবং মন্ত্রীসভার সব সদস্যদের নিয়োগ দেওয়া, জাতীয় তিন আদালতের বিচারপতি নিয়োগ করা, অলি মাজলিসে অনুমোদনের জন্য যে কোন বিষয় উত্থাপন করা এবং নিম্ন আদালতের সকল সদস্য নিয়োগ দেওয়ার ক্ষমতার অধিকারী।  রাষ্ট্রপতির সংসদ ভেঙে দেওয়ার অধিকারও আছে। www.lex.uz.

আইন সভার (নিম্নকক্ষ) ১৫০ জন জনপ্রতিনিধি পাঁচ বছরের জন্য নির্বাচিত হন। নিম্নকক্ষই উজবেকিস্তানের আইনবিভাগের সর্বোচ্চ প্রতিষ্ঠান। আইন সভা সাংবিধানিক আদালতের সম্মতিতে রাষ্ট্রপতি কর্তৃক বাতিল হতে পারে। বাতিল করার এই বিধিটি আইন বিভাগ এবং নির্বাহী বিভাগের ক্ষমতার ভারসাম্য রক্ষার জন্য গুরুত্বপূর্ণ। সিনেটের ১০০ জন সদস্যের মধ্যে ১৬ জন প্রত্যক্ষভাবে রাষ্ট্রপতি কর্তৃক মনোনীত হন।  অলি মাজলিস আইন প্রণয়ন করে, যা রাষ্ট্রপতি কর্তৃক সংসদে কিংবা উচ্চাদালত কর্তৃক অথবা প্রক্যুরেটর জেনারেল (দেশটির সর্বোচ্চ আইন প্রয়োগকারী কর্তৃপক্ষ) কর্তৃক অথবা স্বায়ত্বশাসিত কারাকালপাকস্তান প্রজাতন্ত্রের সরকার কর্তৃক প্রবর্তিত হতে পারে। আইন ছাড়াও আন্তর্জাতিক চুক্তি, রাষ্ট্রপতির অধ্যাদেশ এবং জরুরি অবস্থা অবশ্যই *অলি মাজলিসে* অনুমোদিত হতে হবে।

জাতীয় বিচার ব্যবস্থায় সাংবিধানিক আদালত  ওয়েব্যাক মেশিনে আর্কাইভকৃত ৩১ ডিসেম্বর ২০১৬ তারিখে, সুপ্রিম কোর্ট, এবং উচ্চ অর্থনৈতিক আদালত অন্তর্ভুক্ত। নিম্ন আদালত আঞ্চলিক, জেলা ও শহর পর্যায়ে বিদ্যমান আছে। সব পর্যায়ের বিচারপতিদেরকে রাষ্ট্রপতি নিয়োগ দান করেন এবং অলি মাজলিস অনুমোদন করে।  সরকারের অন্যান্য বিভাগের নামমাত্র স্বাধীনতা থাকলেও আদালতের উপর নির্বাহী বিভাগের কার্যকর নিয়ন্ত্রণে আছে।  সোভিয়েত যুগের নিয়মের মতোই প্রক্যুরেটর জেনারেল এবং আঞ্চলিক ও স্থানীয় পর্যায়ে তার সমকক্ষরা রাষ্ট্রের প্রধান আইন কর্মকর্তা এবং ফৌজদারি অপরাধের তদন্ত কর্মকর্তা, এটি এমন একটি পদ্ধতি, যা বিবাদির বিচার পূর্ব অধিকার সীমিত করে দেয়।

তথ্যসূত্র
---------

1. 1 2 3   This article incorporates public domain material from the Library of Congress document: Nancy Lubin (March 1996).

* The Constitution of the Republic of Uzbekistan, in: *Constitutions of the Participating Countries of the CIS*, Russian Institute of Legislation and Comparative Law, Normal Publishing House, Moscow (2001), pp. 593–626. (Russian)
* Constitution of the Republic of Uzbekistan[*স্থায়ীভাবে অকার্যকর সংযোগ*] with 2003 amendments
* - Constitution
* ওয়েব্যাক মেশিনে আর্কাইভকৃত ৩১ ডিসেম্বর ২০১৬ তারিখে - The Constitutional Court of Uzbekistan
উত্তর আমেরিকা ।
**উত্তর আমেরিকার ইতিহাস** বলতে মহাদেশটিতে মানুষের বসতি স্থাপন ও জীবনযাপনের ইতিহাসকে বোঝানো হয়েছে। বেশিরভাগ বিশেষজ্ঞ মনে করেন যে আজ থেকে ৪০ হাজার থেকে ১৭ হাজার বছর আগের কোনও সময়ে মানুষেরা বেরিং প্রণালী পাড়ি দিয়ে এশিয়া মহাদেশ থেকে উত্তর আমেরিকা মহাদেশে প্রবেশ করে। তবে সাম্প্রতিক কিছু প্রত্নতাত্ত্বিক আবিষ্কার তারা হয়ত আরও বহু আগে, আজ থেকে প্রায় দেড় লক্ষ বছর আগেই এই মহাদেশে পদার্পণ করেছিল। এই আদি অভিবাসীরা মহাদেশের বিভিন্ন অঞ্চলে বসতি স্থাপন করে। উত্তরে ইনুইট জাতি, দক্ষিণে আজটেক ও মায়া জাতির লোকেরা এদের মধ্যে উল্লেখযোগ্য। এই জাতিগুলি একে অপরের থেকে বিচ্ছিন্নভাবে জীবনযাপন করত এবং তাদের প্রত্যেকের নিজস্ব সংস্কৃতি, সভ্যতা ও জীবনধারা ছিল। এশিয়া ও ইউরোপের বিভিন্ন জাতিদের সাথে তুলনা করলে আদিবাসী আমেরিকান জাতিগুলির নিজেদের মধ্যে আন্তঃযোগাযোগ ও বাণিজ্য তেমন ছিল না।

১০ম শতকে ইউরোপের নর্স জাতির লোকেরা প্রথম আটলান্টিক মহাসাগর পাড়ি দিয়ে উত্তর আমেরিকা মহাদেশের উত্তর-পূর্ব উপকূলে অবতরণ করে, তবে তারা কিছুদিন পরেই বসতিগুলি পরিত্যাগ করে ও উত্তর আমেরিকার সন্নিকটবর্তী দ্বীপ গ্রিনল্যান্ডে স্থায়ী বসতি গাড়ে। ১৫শ শতকের শেষদিকে ইউরোপীয় বিভিন্ন শক্তি আমেরিকা মহাদেশ পুনরায় "আবিষ্কার" করে এবং শীঘ্রই এখানে বিভিন্ন ইউরোপীয় দেশের লোক গণহারে অভিবাসন শুরু করে। তাদের চাপে আদিবাসী আমেরিকানদের হটে যেতে হয়। শেষ পর্যন্ত উত্তর আমেরিকা তিনটি প্রধান ইউরোপীয় শক্তির উপনিবেশ হিসেবে ভাগ হয়ে যায়। এরা হল স্পেন, ফ্রান্স ও যুক্তরাজ্য।
উপনিবেশগুলি প্রথমে মহাদেশের বিভিন্ন সম্পদ আহরণের ব্যাপারে একে অপরের সাথে যুদ্ধবিগ্রহে লিপ্ত হয়। ধীরে ধীরে তারা নিজেদের স্বাধীনতার ব্যাপারে আগ্রহী হয়ে ওঠে। প্রথমে মার্কিন বিপ্লব এবং তারপরে মেক্সিকোর স্বাধীনতা যুদ্ধ ১৮শ ও ১৯শ শতকে দুইটি নতুন স্বাধীন রাষ্ট্রের জন্ম দেয় --- মার্কিন যুক্তরাষ্ট্র ও মেক্সিকো। এরপর ১৮৫৭ সালে কানাডীয় পরিরাজ্যসংঘ হলে আধুনিক উত্তর আমেরিকার রাজনৈতিক মানচিত্র স্থিতিশীলতা লাভ করে।
**ইয়াসমিন এজেম আনাগোজ** (তুর্কি: *Yasemin Anagöz*; জন্ম: ২৭ ফেব্রুয়ারি ২০০১; **ইয়াসমিন আনাগোজ** নামে সুপরিচিত) হলেন একজন তুর্কি বাঁকানো তীরন্দাজ। তিনি ২০২০ সালে টোকিওতে অনুষ্ঠিত গ্রীষ্মকালীন অলিম্পিকে তুরস্কের প্রতিনিধিত্ব করেছেন, যেখানে তিনি এবং মেতে গাজোজ ব্রোঞ্জ পদক ম্যাচে মেক্সিকোর আলেহান্দ্রা ভালেনসিয়া এবং লুইস আলভারেসের কাছে ৬–২ সেটে পরাজিত হয়েছেন।

আনাগোজ আজারবাইজানের বাকুতে অনুষ্ঠিত ২০১৫ ইউরোপীয় গেমসে তার দেশের প্রতিনিধিত্ব করেছেন। তিনি ডেনমার্কের কোপেনহেগেনে অনুষ্ঠিত ২০১৫ সালের বিশ্ব তীরন্দাজী চ্যাম্পিয়নশিপে ব্যক্তিগত লক্ষ্য তীরন্দাজী এবং দলগত লক্ষ্য তীরন্দাজী প্রতিযোগিতায় অংশগ্রহণ করেছিলেন।

তিনি আর্জেন্টিনার সান্তা ফের রোসারিওতে অনুষ্ঠিত ২০১৭ বিশ্ব তীরন্দাজী যুব চ্যাম্পিয়নশিপে তার সতীর্থ মেতে গাজোজের সাথে জুনিয়র মিশ্র দলগত প্রতিযোগিতায় ব্রোঞ্জ পদক জয়লাভ করেছিলেন। ২০১৮ সালে, তিনি লেজনিৎসায় ইউরোপীয় তীরন্দাজ চ্যাম্পিয়নশিপে দুইটি স্বর্ণ পদক জয়লাভ করেছিলেন, ফাইনালে ডেনমার্কের মাজা জাগেরকে পরাজিত করে নারীদের দলগত প্রতিযোগিতায় আরও একটি স্বর্ণ পদক যোগ করেছিলেন।

তথ্যসূত্র
---------

1. ↑  "Archery ANAGOZ Yasemin"। *Tokyo 2020 Olympics*। ২০২১-০৭-২৪ তারিখে মূল থেকে আর্কাইভ করা। সংগ্রহের তারিখ ২০২১-০৭-২৪।
2. ↑  "Archery - Mexico vs Turkey"। *Bronze Medal Match Results*। ২০২১-০৭-২৪। ২০২১-০৭-২৪ তারিখে মূল থেকে আর্কাইভ করা। সংগ্রহের তারিখ ২০২১-০৭-২৪।
3. ↑  "2015 World Archery Championships: Entries by country" (পিডিএফ)। ianseo.net। পৃষ্ঠা 7–18। সংগ্রহের তারিখ ২৬ আগস্ট ২০১৫।
4. ↑  Results of the 2018 European Championships on the World Archery site (PDF)

বহিঃসংযোগ
---------


উইকিমিডিয়া কমন্সে **ইয়াসমিন আনাগোজ** সংক্রান্ত মিডিয়া রয়েছে।

* ওয়ার্ল্ড আর্চারি ফেডারেশনে ইয়াসমিন আনাগোজ (ইংরেজি) উইকিউপাত্তে এটি সম্পাদনা করুন
* আন্তর্জাতিক অলিম্পিক কমিটি-এ ইয়াসমিন আনাগোজ
উত্তর কন্নড় জেলার একটি ভাস্কর্য।**উত্তর কন্নড়** বা, **উত্তর কানাড়া** ভারতর কর্ণাটক রাজ্যের একটি জেলা। এটি উত্তরে গোয়া রাজ্য এবং কর্ণাটকের বেলগাভি জেলা, পূর্বে ধারওয়াড় জেলা ও হাবেরী জেলা, দক্ষিণে শিবমোগ্গা জেলা এবং উড়ুপি জেলা এবং পশ্চিমে আরব সাগর দ্বারা সীমাবদ্ধ। কারওয়াড় শহরটি জেলার প্রশাসনিক সদর দফতর। ভাটকাল, সিরসি এবং দান্ডেলি জেলার অন্যান্য বড় শহর।

ইতিহাস
------

### ব্রিটিশ সাম্রাজ্য

১৮৬২ সালে ব্রিটিশরা উত্তর কন্নড়কে তাদের জেলা সদর করে। ১৮৬২ সাল থেকে বোম্বে প্রেসিডেন্সির অধীনে উত্তর কন্নড়কে বোম্বাই এবং কলম্বোর মধ্যেকার প্রথম হারের পোতাশ্রয় বন্দর হিসাবে আখ্যায়িত করেছিল।

### মারাঠা সাম্রাজ্য

এ অঞ্চলটি মারাঠা সাম্রাজ্যের অধীনে এসেছিল। এটি ১৯৫০ সাল পর্যন্ত বোম্বে প্রেসিডেন্সির অংশ ছিল।

জনসংখ্যা
--------

২০১১ সালের ভারতের জনগণনা অনুসারে উত্তর কন্নড়ের জনসংখ্যা ১,৪৩৬,৮৪৭ জন, যা সোয়াজিল্যান্ড রাষ্ট্রের জনসংখ্যার সমান বা মার্কিন যুক্তরাষ্ট্রের হাওয়াইয়ের জনসংখ্যার সমান। এ পরিমাণ জনসংখ্যা এটিকে ভারতে ৩৪৬ তম জেলায় স্থান করে দিয়েছে (মোট ৬৪০টি এর মধ্যে)।

জেলাটির জনসংখ্যার ঘনত্ব প্রতি বর্গকিলোমিটারে ১৪০ জন (প্রতি বর্গ মাইলে ৬৪০) বসবাস করে। ২০০১-২০১১ এর দশকে এ জেলার জনসংখ্যার বৃদ্ধির হার ছিল ৬.১৫%। উত্তর কন্নড় প্রতি ১০০০ জন পুরুষের লিঙ্গ অনুপাত ৯৭৫ জন নারী।

ঐতিহাসিক জনসংখ্যা| বছর | জন. | ব.প্র. ±% |
| --- | --- | --- |
| ১৯০১ | ৪,৫৪,৭২২ | —     |
| ১৯১১ | ৪,৩০,৭৫৫ | −০.৫৪% |
| ১৯২১ | ৪,০১,৯২৮ | −০.৬৯% |
| ১৯৩১ | ৪,১৮,০৪৮ | +০.৩৯% |
| ১৯৪১ | ৪,৪১,৩৮৮ | +০.৫৪% |
| ১৯৫১ | ৫,১৮,০৬২ | +১.৬১% |
| ১৯৬১ | ৬,৮৯,৮৬২ | +২.৯১% |
| ১৯৭১ | ৮,৪৯,৪৫৩ | +২.১% |
| ১৯৮১ | ১০,৭৩,৫৬১ | +২.৩৭% |
| ১৯৯১ | ১২,২০,২৬০ | +১.২৯% |
| ২০০১ | ১৩,৫৩,৬৪৪ | +১.০৪% |
| ২০১১ | ১৪,৩৭,১৬৯ | +০.৬% |
| source: |

### ধর্ম

উত্তর কন্নড় জেলা হিন্দু ধর্মালম্বীরা মানুষ সংখ্যাগরিষ্ঠ, যদিও ১৫০০ শতাব্দির দিকে ক্যাথোলিক খ্রিস্টানরা এখানে সংখ্যাগরিষ্ঠ ছিল। ভাটকাল তালুকে মুসলমানরা সংখ্যার একটু বেশি।

অবস্থান
-------

উত্তর কন্নড় জেলার উত্তর দিকে রয়েছে বেলগাভি জেলা, উত্তর-পূর্ব দিকে রয়েছে ধারওয়াড় জেলা, পূর্ব দিকে রয়েছে হাবেরী জেলা, দক্ষিণ-পূর্ব দিকে রয়েছে শিবমোগ্গা জেলা, দক্ষিণ দিকে রয়েছে উড়ুপি জেলা, সমুদ্রোপকুল বরাবর পশ্চিমতটে রয়েছে আরব সাগর এবং উত্তর-পশ্চিম দিকে রয়েছে গোয়া রাজ্যের দক্ষিণ গোয়া জেলা৷

তথ্যসূত্র
---------

1. ↑  US Directorate of Intelligence। "Country Comparison:Population"। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Swaziland 1,436,847
2. ↑  Decadal Variation In Population Since 1901
অরেস্টিসকে তাড়া করছে ইরিনিসরা, উইলিয়াম-আদোল্‌ফ বুগেরো, ১৮৬২।
**ইরিনিস** (গ্রিক: Ἐρινύες, ইংরেজি: Furies) প্রাচীন গ্রিক পুরাণে অভিশাপ ও প্রতিশোধের নারীরূপ। পৃথিবীর দেবী গাইয়া ও আকাশের দেবতা উরানোসের কন্যা, এবং দৈত্য আর টাইটানদের বোন হিসেবেও তারা পরিচিত। অন্য অনেক কিছুর মতো এদেরকেও রোমানরা তাদের নিজেদের পুরাণের অংশ ক’রে নিয়েছিল। ইউরোপের ধ্রুপদী যেসব সাহিত্যে এদের উল্লেখ পাওয়া যায় তার মধ্যে রয়েছে হেসিয়ডের *থিওগনি*, হোমারের *ইলিয়াড* ও *অডিসি*, ওভিডের *মেটামর্ফোসেস*, কবি পিন্দারের *অলিপিয়ান ঔড্‌স* এবং ভার্জিলের *ইনিড*।

এস্কিলাস, ওভিড ও ভার্জিল এদেরকে রাত অর্থাৎ নিশাদেবীর কন্যা হিসেবে চিত্রিত করেছেন, কিন্তু আদি উৎসে তারা গাইয়ার কন্যাই ছিল। থিওগনিতে আছে, কাল ও মহাকাল-রূপী ক্রোনোস যখন তার পিতা উরানোসের লিঙ্গ কেটে দেয় তখন লিঙ্গনিঃসৃত রক্তের মাধ্যমে গাইয়ার গর্ভে ইরিনিসদের জন্ম হয়। অর্ফিয়াসের উদ্দেশ্যে নিবেদিত স্তোত্রে তাদেরকে টেসিফোন, মেগারা, আলেক্তো নামে ডাকা হয়েছে। তাদের নামের একটি ইউফেমিজম (সুভাষণ) হচ্ছে *ইউমিনিদিস* যার অর্থ দয়ালু, অর্থাৎ তাদের আসল চরিত্রের ঠিক বিপরীত। আরেকটি সুভাষণ *সেম্‌নাই* বা সম্মানিত। বিখ্যাত ট্র্যাজিক নাট্যকার এস্কিলাস এদের নিয়ে *ইউমিনিদিস* নামে একটা আলাদা নাটকই লিখেছেন।

তাদের রূপ ও বেশভূষা ভয়ংকর। এস্কিলাস লিখেছেন, তারা সব সময় কালো পোশাক পরে, তাদের চুল গর্গনের চুলের মতো সাপ দিয়ে তৈরি। অন্য জায়গায় পাওয়া যায়, তাদের চোখ থেকে রক্ত ঝরে। ইরিনিস বা ফিউরি-দের প্রধান কাজ পরিবারের ভিতরে সংঘটিত খুনের প্রতিশোধ নেয়া। তবে অন্য আরো অনেক অপরাধের বিচারক হিসেবেও তাদের দেখা গেছে। যেমন, শপথ ভঙ্গ করা, বড়দের অসম্মান করা, অতিথিদের যথেষ্ট সেবা না করা, ইত্যাদি। বিচার শেষ না হওয়া পর্যন্ত ইরিনিস থামে না, তাদেরকে থামানোর ক্ষমতা কারো নেই।

এস্কিলাসের *অরেস্তিয়া* নাটকে দেখানো হয়, আগামেম্‌ননের ছেলে অরেস্টিস পিতৃহত্যার প্রতিশোধ নিতে নিজের মা ক্লিতেম্‌নেস্ত্রা-কে খুন করে, কিন্তু তার পর থেকে ইরিনিসিরা তাকে তাড়া করা শুরু করে। মাতৃহত্যার প্রতিশোধ না নেয়া পর্যন্ত তারা কোনোভাবেই থামতে রাজি ছিল না। পরে আরো দুটি নাটকে এস্কিলাস এই কাহিনি চালিয়ে যান। তিন পর্বের শেষ পর্বটি ছিল *ইউমিনিদিস* যাতে অ্যাথেন্সের দেবী অ্যাথিনা অনেক কষ্টে ইরিনিসিদের নিরস্ত্র করেন। এর পর থেকে অরেস্টিসের পশ্চাদ্ধাবনের বদলে তাদের দায়িত্ব হয় অ্যাথেন্স নগরী রক্ষা করা, এজন্যই তাদের নতুন নাম হয়েছিল ইউমিনিদিস।

তথ্যসূত্র
---------

1. ↑  *Furies*, Encyclopaedia Britannica, accessed 28 April 2020.
2. ↑  Luke & Monica Roman, *Encyclopedia of Greek and Roman Mythology*, Facts on File, 2010.
**উট হাটা** একটি রাগটাইম নাচ যা ১৯৬০ এর দশকে জনপ্রিয় ছিল। জেমস ব্রাউন প্রায়ই মঞ্চে পারফর্ম করার সময় এই নাচটি নাচতেন।

উৎপত্তি
-------

২০ শতকের গোড়ার দিকে উট ওয়াক একটি রাগটাইম নৃত্য হিসাবে উদ্ভূত হয়েছিল। নাচের প্রকৃতির কারণে এটিকে "প্রাণী রাগটাইম নৃত্য" হিসাবে বলা হয়েছিলো

নাচ
---

২০ শতকের প্রথম দিকে ভাউডেভিল শো'তে মূল উটের হাঁটা শুরু হয়েছিল। এটি ১৯১০ এবং ১৯২০ এর দশকে একটি সামাজিক নৃত্য হিসাবে কলেজ ছাত্রদের কাছে জনপ্রিয় হয়ে ওঠে, বিশেষত "ফ্ল্যাপারস "। নাচটি সাধারণ জনগণের কাছ থেকে অস্বীকৃতি পেয়েছিল কারণ মহিলা নর্তকীরা প্রায়ই নাচের সময় প্রধান নৃত্যশিল্পীর কাঁধে মাথা রেখেছিল। এটি তখন অশ্লীল হিসাবে দেখা হয়েছিল। নেতিবাচক খ্যাতি সত্ত্বেও উটের হাঁটা ২০ শতকের বেশিরভাগ সময় ধরে জনপ্রিয় ছিল।

১৯৫০/১৯৬০ এর বৈকল্পিক
---------------------

উটের হাঁটা ১৯৫০ এবং ১৯৬০ এর দশকে একটি বিপরীতমুখী নৃত্য হিসাবে প্রবেশ করেছিল। যাইহোক ১৯২০ এর দশকের দলগত নৃত্যের বিপরীতে, উটের হাঁটার এই সংস্করণটি ছিল একক অভিনয়। এই নৃত্যের একজন উল্লেখযোগ্য অভিনয়শিল্পী ছিলেন জেমস ব্রাউন যিনি কনসার্ট এবং স্টেজ শো করার সময় এটি পরিবেশন করেছিলেন। এই নাচের আরেকজন অভিনয়শিল্পী ছিলেন আরকানসাসের রকবিলি গায়ক রনি হকিন্স । ১৯৫০/১৯৬০ এর দশকের উটের হাঁটার কিছু অংশ মাইকেল জ্যাকসনের স্মরণীয় মুনওয়াক নাচের সংস্করণে ব্যবহার করা হয়েছিল। তিনি ৯০ এর দশকে এটি ব্যবহার করেছিলেন।

আরও দেখুন
---------

* সাউদার্ন কালচার অন দ্য স্কিডস, রক ব্যান্ড তাদের "ক্যামেল ওয়াক" শিরোনামের গানের জন্য পরিচিত

তথ্যসূত্র
---------
তাইওয়ানের রাষ্ট্রপতি মা ইং-জিউ ২০১০ সালে তৃতীয় বিশ্ব বিশ্ববিদ্যালয় উডবল চ্যাম্পিয়নশিপে পদক বিজয়ী দলের সদস্যদের সাথে দেখা করছেন
**উডবল** হল এমন একটি খেলা যেখানে গেট দিয়ে বল পাস করার জন্য একটি ম্যালেট ব্যবহার করা হয়। এই খেলাটি ঘাস, বালি বা ইনডোরে খেলা যায়।  খেলাটি এশিয়ান বিচ গেমসে রয়েছে এবং এটি ২০০৮ সালে অন্তর্ভুক্ত করা হয়েছে।  আন্তর্জাতিক উডবল ফেডারেশন তাইপে, তাইওয়ানে অবস্থিত।

ইতিহাস
------

খেলাটি তাইওয়ানে ১৯৯০ সালে ওয়েং মিং-হুই এবং কুয়াং-চু ইয়াং দ্বারা উদ্ভাবিত হয়েছিল। এশিয়ার অলিম্পিক কাউন্সিল ২০০৮ সালে এই খেলাটিকে এশিয়ান বিচ গেমসে অন্তর্ভুক্ত করে।

চ্যাম্পিয়নশিপ
--------------

আহরিস সুরমারিয়ান্টো তার ইন্দোনেশিয়ান সতীর্থদের সাথে এশিয়ান বিচ গেমস দানাং ২০১৬-এ অংশ নিয়েছিলেন। তিনি প্রথম স্থান অর্জন করেন এবং স্বর্ণপদক লাভ করেন। তিনি থাইল্যান্ডের জেতসাদা চিনকুর্দের চেয়ে এক হিট আগে শেষ করেন যিনি দ্বিতীয় স্থানে রৌপ্য পদক লাভ করেন। কোরিয়ার কিম পিয়ো হোয়ান ব্রোঞ্জ পদক পেয়ে তৃতীয় হন।

আরও দেখুন
---------

* ক্রোকেট
* তাইওয়ানে ক্রীড়া
* তাইওয়ানের উদ্ভাবন ও আবিষ্কারের তালিকা

তথ্যসূত্র
---------

1. ↑  USWoodball। "Introduction"। সংগ্রহের তারিখ ২৮ আগস্ট ২০০৯।
2. ↑  Olympic Council of Asia। "Woodball"। ২৭ সেপ্টেম্বর ২০২১ তারিখে মূল থেকে আর্কাইভ করা। সংগ্রহের তারিখ ২৮ আগস্ট ২০০৯।
3. ↑  "Historical innova www.facebook.com org/en/1-1.php"। *International Woodball Federation*। International Englind is my city।  `|ইউআরএল=` অনুপস্থিত বা খালি (সাহায্য)
4. ↑  "MOFA honors inventor of woodball"। *Taipei Times*। জুলাই ৬, ২০০৭।
5. ↑  "Woodball Asian Beach Games 2016"। *Olympic Council of Asia*। ৪ অক্টোবর ২০২২ তারিখে মূল থেকে আর্কাইভ করা। সংগ্রহের তারিখ ৪ অক্টোবর ২০২৩।

বাহ্যিক লিঙ্ক
-------------

* আন্তর্জাতিক উডবল ফেডারেশনের অফিসিয়াল সাইট
* বই বা নিয়ম
**ইর্তিশ নদী** (Old Turkic: 𐰼𐱅𐰾:𐰇𐰏𐰕𐰏, romanized: *Ertis ügüzüg*, মঙ্গোলীয়: Эрчис мөрөн, *Erchis mörön*, "erchleh", "twirl"; রুশ: Иртыш; কাজাখ: Ертіс, Ertis, ه‌رتىس; Chinese: 额尔齐斯河, pinyin: *É'ěrqísī hé*, Xiao'erjing: عَعَرٿِسِ حْ; উইগুর ভাষায়: إيرتيش‎, Әртиш, *Ertish*; Tatar: Иртеш, *İrteş*, ﻴﺋرتئش, Siberian Tatar: Эйәртеш, *Eya’rtes’*) ওব নদীর প্রধান উপনদী এবং রাশিয়ার দ্বিতীয় দীর্ঘতম নদী। ওব ও ইর্তিশ নদীব্যবস্থাটির মিলিত দৈর্ঘ্য ৫,৪১০ কিলোমিটার এবং এটি এশিয়া মহাদেশের দীর্ঘতম নদীব্যবস্থা।

চীনের শিঞ্চিয়াং উইগুর স্বায়ত্তশাসিত অঞ্চলের আলতাই পর্বতমালার দক্ষিণ-পশ্চিম ঢাল বেয়ে নেমে আসা হিমবাহ ও জলধারা থেকে ইর্তিশ নদীর উৎপত্তি। উপরের অংশে এটি কৃষ্ণ ইর্তিশ নদী নামে পরিচিত। কৃষ্ণ ইর্তিশ পশ্চিমদিকে কাজাখস্তানের জুংগারিয়ান অববাহিকার মধ্য দিয়ে প্রবাহিত হয়ে জেসান হ্রদে পড়েছে। এই জেসান হ্রদ থেকে নদীটি ইর্তিশ নামে নিঃসরিত হয়ে আলতাই পর্বতমালার পশ্চিম অংশের মধ্য দিয়ে প্রবাহিত হয়ে রাশিয়াতে প্রবেশ করেছে। এখানে পশ্চিম সাইবেরীয় সমভূমিতে এটি অনিয়মিতভাবে প্রবাহিত হয়ে খান্তি-মান্সিস্ক শহরের কাছে ওব নদীতে পড়েছে। ইর্তিশ নদীর মোট দৈর্ঘ্য ৪,২৪৯ কিলোমিটার। এর অববাহিকার আয়তন প্রায় ১৬,৪৩,০০০ বর্গকিলোমিটার। ইর্তিশ নদীর প্রধান উপনদীর মধ্যে আছে ইশিম, তোবোল এবং তারা। বছরের অর্ধেক সময় ধরে ইর্তিশ বরফমুক্ত থাকে। এসময় এর পুরো দৈর্ঘ্য জুরে নৌপরিবহন সম্ভব। ইর্তিশ নদীর তীরে অবস্থিত গুরুত্বপূর্ণ শিল্পশহর ও কাঠ উৎপাদন কেন্দ্রের মধ্যে আছে ওস্কেমেন, সেমেই এবং পাভলোদার। ওমস্ক শহরের কাছে আন্তঃসাইবেরীয় রেলপথ ইর্তিশ নদীকে অতিক্রম করেছে।

ইর্তিশ নদী একটি গুরুত্বপূর্ণ উত্তর-দক্ষিণ পরিবহন পথ। এটি রুশদেরকে সাইবেরিয়া বিজয়ে সহায়তা করেছিল। ১৯১৮-১৯১৯ সালে রুশ গৃহযুদ্ধের সময় বলশেভিক-বিরোধী নেতা অ্যাডমিরাল আলেকসান্দর ভাসিলিয়েভিচ কলচাক ওম্‌স্ককে তার রাজধানী বানান।

আরো দেখুন
---------

* চীনের ভূগোল
* কাজাখস্তানের ভূগোল
* রাশিয়ার ভূগোল

তথ্যসূত্র
---------

1. ↑   Bitig Kz: ´"Name of the "Irtysh" river.´, 20 September 2020
2. ↑  The Secret History of the Mongols
উশাকভের উড়ুক্কু ডুবোজাহাজ
**উড়ুক্কু ডুবোজাহাজ** এমন এক ধরনের যান যেটা আকাশেও উড়তে পারে আবার পানির নিচে সহজে চলাচল করতে পারে।

ইতিহাস
------

দ্বিতীয় বিশ্বযুদ্ধের সময় সোভিয়েত ইউনিয়ন একটি উড়ুক্কু ডুবোজাহাজ তৈরির উদ্যোগ। দেশটির নেভাল ইঞ্জিনিয়ারিং ইন্সটিটিউটে প্রকৌশলী বরিস উশাকভকে প্রধান করে একটি উড়ুক্কু ডুবোজাহাজ তৈরির প্রকল্প হাতে নেওয়া হয়। নকশা অনুযায়ী যানটা পানিতে ৩ নট ও আকাশে ১৫০ নট গতিতে চলাচলে সক্ষম। ১৯৩৯ খ্রিস্টাব্দে প্রকল্পটি সীমিত সময়ের জন্য বন্ধ ঘোষণা করা হয় এবং এর সকল নথি-পত্র সংরক্ষণ করা হয়। ১৯৪৩ খ্রিস্টাব্দে নেভাল ইঞ্জিনিয়ারিং ইন্সটিটিউটের প্রধান লাভরেন্তি বেরিয়ার আদেশক্রমে পুনরায় প্রকল্পটি চালু করা হয়। ১৯৪৭ খ্রিস্টাব্দে উড়ুক্কু ডুবোজাহাজ প্রথম পরীক্ষা করা হয়। কিন্তু ১৯৫৩ সালে কমিউনিস্ট পার্টির প্রথম সচিব নিকিতা খ্রুশ্চেভের আদেশে প্রকল্পটি বন্ধ করে দেওয়া হয়। প্রকল্পটি আর কখনো আলোর মুখ দেখে নি।

১৯৬১ সালে মার্কিন সাবমেরিন বিশেষজ্ঞ ডোনাল্ড রিড একক আসনের একটি যান তৈরি করেন যেটা পানির নিচে চলতে সক্ষম আবার আকাশেও উড়তে সক্ষম। যানটার নাম দেওয়া হয় রিড ফ্লাইং সাবমেরিন-১ (আরএফএস-১)। উড়ুক্কু ডুবোজাহাজটির দৈর্ঘ্য ছিল ৩২.৮৩ ফুট। যানটির ওড়ার জন্য একটি ৬৫ অশ্বশক্তির (৪৮ কিলোওয়াট) ইঞ্জিন এর পাইলনের সাথে যুক্ত করা ছিল। আর পানিতে চলার জন্য একটি ১ অশ্বশক্তির বৈদ্যুতিক মোটর এর লেজের দিকে যুক্ত ছিল। এর চালক পানির নিচে শ্বাস-প্রশ্বাসের জন্য অ্যাকুয়ালাঙ ব্যবহার করতেন। ১৯৬৪ সালের ৯ জুন যানটির কার্যক্রম প্রথম পুরোপুরিভাবে পরীক্ষা করে দেখা হয়। পরীক্ষাকালে যানটি আকাশে সর্বোচ্চ ৩৩ ফুট (১০ মিটার) উপরে ওঠে আর পানিতে ৬.৫ ফুট (২ মিটার) গভীরে যায়।

তথ্যসূত্র
---------

1. ↑  BERNHARD C.F. KLEIN COLLECTION, "Reid RFS-1", No. 6559. Reid RFS-1 (N1740) ; 1000aircraftphotos.com (accessed 12 July 2010)
2. ↑   see *Reid*, Ashbury Park NJ (subheading)

গ্রন্থপঞ্জি
-----------

* *The Flying Submarine: The Story of the Invention of the Reid Flying Submarine, RFS-1* by Bruce Reid, আইএসবিএন ০-৭৮৮৪-৩১৩৬-৬

বহিঃসংযোগ
---------

* The U.S. Navy and Flying Submarines  ওয়েব্যাক মেশিনে আর্কাইভকৃত ১৭ জুলাই ২০১২ তারিখে
* Reid Flying Submarine
**ইলম দেরাইয়া বা হাদিস শাস্ত্রের বর্ণনা বিষয়ে একটি বিদ্যা।** এটি হাদীসের একটি বিদ্যা যা থেকে হাদিসের বর্ণনার বাস্তবতা এবং এর শর্ত, প্রকার, বিধান এবং বর্ণনাকারীদের অবস্থা ও শর্তাবলী, বর্ণনার প্রকারভেদ, তাদের সাথে সম্পর্কিত বিষয়গুলি জানা যায়।" হাদিস শাস্ত্রের অন্য একটি বিভাগ হল হাদিস বর্ণনার নিয়মনীতি । 

" রেওয়াইয়া বা হাদিস বর্ণনার ক্ষেত্রে বাস্তবতা হল সুন্নাহ কে বর্ণনা করার ক্ষেত্রে এবং সনদ বর্ণনার ক্ষেত্রে হাদিস, ইতিহাস ও অন্যান্য ক্ষেত্রে প্রকৃত বিষয় তুলে ধরা। এর শর্তাবলী: এর বর্ণনাকারী যা বর্ণনা করেন তা এক ধরনের বর্ণনা অন্তর্ভুক্ত করে। যেমন শ্রবণ, উপস্থাপনা, অনুমতি ইত্যাদি। এভাবে ইত্তেসাল ও ইনকেতা বিধান, তা গ্রহণ-বর্জন, ন্যায়পরায়নতা, ইলমু জরাহ ও তাদিল ও এর শর্ত, যেমন আল-মুজাম আল-কাবীর, আল-আজজা এবং অন্যান্য গ্রন্থ। এবং তাদের সাথে যা সম্পর্কিত: তা হল এর পরিভাষা জানা। ইলমু দেরাইয়ার গ্রন্থগুলোর মধ্যে ইমাম ইবনে আল -সালাহ কর্তৃক মুকাদ্দমা ইবনুল সালাহর। তিনি মৃত্যুবরণ করেছেন: ৬৪৩ হিজরি।

আরো দেখুন
---------

আধুনিক পরিভাষা

তথ্যসূত্র
---------

1. ↑  (فائِقُ المَقالِ فِي الحَديثِ والرِّجالِ)  ওয়েব্যাক মেশিনে আর্কাইভকৃত ২০১৭-১২-১৬ তারিখে
| বাংলা ব্যাকরণ |
| --- |
| ইতিহাস |
| ধ্বনিতত্ত্ব |
| * বাংলা বর্ণমালা
* ধ্বনির পরিবর্তন
* ণত্ব বিধান ও ষত্ব বিধান
* সন্ধি
* বাংলা উচ্চারণের নিয়ম
* বাংলা শ্বাসাঘাত
 |
| রূপতত্ত্ব/শব্দতত্ত্ব |
| * শব্দ
* পদ
* উপসর্গ
* প্রকৃতি ও প্রত্যয়
* ধাতু
* ধাতুগণ
* বচন
* শব্দদ্বিত্ব
* বাংলা শব্দভাণ্ডার
* অনুসর্গ
* কারক
* বিভক্তি
* শব্দের শ্রেণীবিভাগ
* বাংলা অনুজ্ঞা
 |
| বাক্যতত্ত্ব |
| * বাচ্য
* উক্তি ও উক্তি পরিবর্তন
* বাগধারা
* প্রবাদ-প্রবচন
* যতিচিহ্ন
 |
| অর্থতত্ত্ব |
| * অভিধানতত্ত্ব
 |
| 
ছন্দ ও অলংকার |
| * বাংলা ছন্দ
* বাংলা অলংকার
 |
| * দে
* স
 |

ব্যাকরণ শাস্ত্রে, বাক্য বা বাক্যাংশে যাকে নিয়ে কিছু বলা হয়, তাকে **উদ্দেশ্য** বলে। ক্ষেত্রবিশেষে একে **কর্তা** বা **কর্তৃপদ**ও বলে। কর্তৃপদ হলো বাক্য বা বাক্যাংশের ক্রিয়াপদকে যা নিয়ন্ত্রণ করে। কর্তা বা কর্তৃপদ বাংলা বাক্য গঠনের মূল তিনটি উপাদানের একটি। উদাহরণস্বরূপ, সুমন বল খেলে, এই বাক্যে বিশেষ্য পদ ‘সুমন’কে উদ্দেশ্য করে কিছু বলা হচ্ছে, তাই এটি বাক্যটির উদ্দেশ্য বা কর্তা।

প্রসারক
-------

মূল নিবন্ধ: উদ্দেশ্যের প্রসারক
বাক্য দীর্ঘতর হলে উদ্দেশ্য অংশের সঙ্গে নানা ধরনের শব্দ ও বর্গ যুক্ত হতে পারে। উদ্দেশ্যকে এইসব শব্দ ও বর্গ প্রসারিত করে বলে এগুলোর নাম উদ্দেশ্যের প্রসারক।

শনাক্তকরণ
---------

### অবস্থানের ভিত্তিতে

উদ্দেশ্য সাধারণত বাক্যের প্রথমে বসে। কিন্তু বাচ্যের পরিবর্তনের ফলে যদি উদ্দেশ্যের সাধারণ অবস্থান পরিবর্তিত হয়, তবে উদ্দেশ্য শনাক্ত করা কঠিন হয়ে পরে। যেমন-

* **টম** রসায়ন পড়ছে।
* **রসায়ন** পড়া হচ্ছে টম দ্বারা।

বাক্য দুইটির ভাব একই, কিন্তু কর্তৃপদের অবস্থান পরিবর্তনের ফলে উদ্দেশ্যেরও বদল হয়েছে।

### মূল বিশেষ্য বনাম ক্রিয়াপদের বিশেষ্য

দীর্ঘ বাক্যে কর্তৃপদ, যেটি বিশেষ্য অথবা সর্বনাম হয়, তা ছাড়াও ক্রিয়াপদকে সহায়তাকারী আরেকটি বিশেষ্য থাকতে পারে, যাকে পূরক বলে। "টম রসায়ন পড়ছে" এই উদাহরণটিতে ‘টম’ উদ্দেশ্য হলে ‘রসায়ন’ হবে পূরক। কিন্তু বাচ্যের পরিবর্তনের ফলে পরবর্তী উদাহরণটিতে ‘রসায়ন’ যখন বাক্যের প্রথমে এসেছে, তখন এটিই উদ্দেশ্যে পরিণত হয়েছে এবং ‘টম’ পূরক হয়ে গেছে।

প্রকারভেদ
---------

বাক্যের উদ্দেশ্য দুই প্রকার:

* **সরল উদ্দেশ্য:** একটিমাত্র পদবিশিষ্ট কর্তৃপদ, যেমন- **সুমন** বল খেলে।
* **জটিল উদ্দেশ্য:** একের অধিক পদবিশিষ্ট কর্তৃপদ, যেমন- **লেবুর শরবত** এসব দিয়ে তৈরি হয়।

আরও দেখুন
---------

* উদ্দেশ্যের প্রসারক
* বিধেয়

উদ্ধৃতি
-------
**ইয়াসুজিরো ওজু** (ডিসেম্বর ১২, ১৯০৩, ডিসেম্বর ১২, ১৯৬৩) খ্যাতিমান জাপানী চলচ্চিত্রকার। তাকে বিংশ শতাব্দীর অন্যতম প্রধান মানবতাবাদী চলচ্চিত্রশিল্পীদের একজন মনে করা হয়।

কর্মজীবন
--------

দ্বিতীয় বিশ্বযুদ্ধের সময় সুভাষচন্দ্র বসুকে নিয়ে ছবি তৈরি করেছিলেন জাপানি পরিচালক ওজু। আন্তর্জাতিক সিনেমা সাম্রাজ্যের অন্যতম সম্রাট— ‘লেট স্প্রিং’, ‘আর্লি সামার’, ‘টোকিয়ো স্টোরি’-খ্যাত ওজু । জাপানের সামরিক প্রচারচিত্রের অঙ্গ হিসেবে ছবিটা তৈরির বরাত পেয়েছিলেন তিনি। অভিনয়ে প্রবাসী ভারতীয়রাই ছিলেন। ওজুর তোলা ছবি প্রবাসী ভারতীয়দের কাছে গচ্ছিত ছিল। আজাদ হিন্দ ফৌজের সর্বাধিনায়ককে নিয়ে প্রথম পূর্ণ দৈর্ঘ্যের ছবি।

### অন টু দিল্লি

চলচ্চিত্র গবেষক পিটার বি হাই এবং নোবোরি শিগেকি দুজনেই জানিয়েছেন, সুভাষের সঙ্গে অন্তত এক বার সরাসরি কথা হয়েছিল ওজুর। ওঁরা একসঙ্গে বসেই ঠিক করেন, বর্মা হয়ে আইএনএ-র ভারতে পৌঁছনোর কাহিনি চিত্রায়িত করা হবে। ছবির নাম ‘অন টু দিল্লি’ সুভাষই ঠিক করে দেন। ঠিক কবে ওঁদের এই আলোচনা হল, সেই তারিখটা অবশ্য পরিষ্কার নয়। তবে সিঙ্গাপুরের ক্যাথে থিয়েটার ভবনই ছিল মূল কর্মকেন্দ্র। সেখানেই সুভাষ তাঁর প্রথম জনসভা করেন। ১৯৪৩-এর জুলাইয়ে সিঙ্গাপুরে রাসবিহারী বসুর হাত থেকে আজাদ হিন্দ ফৌজের সর্বাধিনায়কত্ব গ্রহণ। ২১ অক্টোবর আজাদ হিন্দ সরকারের ঘোষণাও হল ক্যাথে থিয়েটারে। ওই বাড়িতেই আজাদ হিন্দ সরকারের বেতারকেন্দ্র এবং একাধিক দফতরের কার্যালয়। ওই বাড়ির ছ’তলাতেই ওজুর অফিসঘর।

মূল শুটিং শুরু করতে ১৯৪৪-এর ডিসেম্বর গড়িয়ে গেল । হয়তো আনুষ্ঠানিক ঘোষণা ছাড়াও কিছু কিছু শুটিং স্বাধীন ভাবে করছিলেন ওজু। কারণ তিনি প্রথম কিছু দিন সেনা ব্যারাক, সেনা প্রশিক্ষণের ছবি তুলছিলেন। ব্রিটিশ বন্দিদের কাজে লাগিয়ে ১৯৪২-পূর্ব সিঙ্গাপুরের ছবি দেখাতে ব্রিটিশ সেনার টহলের দৃশ্যও তোলা হয়। আর ওজুর জীবনীকারেরা প্রায় সকলে এক বাক্যে এ-ও লিখছেন যে, ওজু সিঙ্গাপুরের সময়টা অনেকটাই কাটাচ্ছিলেন নিজের মতো করে। বই পড়ে, টেনিস খেলে, দেদার সিনেমা দেখে। ১৯৪৪-এর ডিসেম্বরে শুটিং থেকে একটা বিষয় স্পষ্ট— ইম্ফল অভিযান ব্যর্থ হওয়া এবং উত্তর-পূর্ব ভারতের মাটিতে অন্তত জাপান আর যুদ্ধ চালাতে আগ্রহী নয়, এটা স্পষ্ট হওয়ার পরেও ছবির কাজ পুরোদমে চলছিল। তার কারণ সম্ভবত এই যে, সুভাষচন্দ্র তথা আইএনএ-র মনোবলে তখনও চিড় ধরেনি। ১৯৪৪-এর ডিসেম্বরেও সুভাষের দৃঢ় বিশ্বাস ছিল, তাইপেই, সায়গন আর সিঙ্গাপুর থেকে যুদ্ধ চালিয়ে যাওয়া যাবে।

জাপানের জয়ের আশা নিভে আসছে বোঝামাত্র ওজু শুটিং বন্ধ করেন।

সিঙ্গাপুরের সফরেই নেহরুর হাতে আসে ওজুর অসমাপ্ত, অসম্পাদিত ছবি। নেহরুর সফরে অসমাপ্ত ছবি তাঁর হাতে তুলে দেন মালয়ের এক ভারতীয় স্বাধীনতা-যোদ্ধা। নেহরু ভারতে ফেরার পরে ছবিটি শেষ করার দায়িত্ব নেন বল্লভভাই পটেল। পটেলের হয়ে প্রযোজনার দেখভালের দায়িত্ব নিয়েছেন নাথলাল পারেখ। পূর্ণাঙ্গ ছবিটি ‘নেতাজী সুভাষ’ নামে ১৯৪৮ সালের ২৩ জানুয়ারি, অর্থাৎ স্বাধীন ভারতের প্রথম নেতাজি জয়ন্তীতে মুক্তি পায়।

১৪টি চিত্রগৃহে মুক্তি পেল ‘নেতাজী সুভাষ’। আইএনএ-র মেজর জেনারেল শাহনওয়াজ খান এবং মেয়র সুধীরবাবু এ ছবির উদ্বোধন করেন। প্রথম সপ্তাহের প্রথম ও শেষ প্রদর্শনীর বিক্রীত অর্থ আজাদ হিন্দ ফৌজের শহিদদের দুঃস্থ পরিবারের সাহায্যার্থে দেওয়া হয়।

যুদ্ধ পরবর্তী চলচ্চিত্র সৃষ্টি
------------------------------

তথ্যসূত্র
---------

1. ↑  "সুভাষচন্দ্র বসুকে নিয়ে ছবি জাপানি পরিচালক ইয়াসুজিরো ওজু"।
*তরুণ ভারত*
**ইয়ং ইন্ডিয়া** ১৯১৬ খ্রিস্টাব্দে  লালা লাজপত রায়  দ্বারা প্রতিষ্ঠিত এবং পরে মহাত্মা গান্ধী দ্বারা প্রকাশিত একটি  ইংরেজি ভাষার সাপ্তাহিক পত্রিকা। এই পত্রিকার মাধ্যমে, মহাত্মা গান্ধী ভারতের স্ব-শাসন বা স্বরাজের দাবিকে জনপ্রিয় করতে চেয়েছিলেন এবং  সেই সঙ্গে তার অহিংস আন্দোলনের দর্শন প্রচার করাও ছিল আর একটি লক্ষ্য।

১৯১৯ খ্রি. হতে ১৯৩১ খ্রিস্টাব্দ পর্যন্ত মহাত্মা গান্ধী সত্যাগ্রহ ও অহিংসার আদর্শ প্রচারের মাধ্যম হিসাবে নির্দিষ্ট করেছিলেন। ১৯১৯ খ্রিস্টাব্দের ৮ অক্টোবর ছিল পত্রিকাটির গান্ধীজির দ্বারা প্রকাশনার প্রথম দিন। 

গান্ধীজি পত্রিকাটিতে বিভিন্ন সময়ে যে সমস্ত বিষয়ে পরামর্শ, বাণী বা উক্তি ব্যক্ত করেছেন, তা দেশবাসীকে বিশেষকরে, তরুণদের অনুপ্রাণিত করেছিল। এমনকি স্বাধীনতার জন্য অনেক তরুণ পড়াশোনা ছেড়ে তার আহ্বানে আন্দোলনে ঝাঁপিয়ে পড়েছিল। ভারতীয় উপমহাদেশের ব্রিটিশ বিরোধী স্বাধীনতা আন্দোলন সংগঠিত করার ক্ষেত্রে গান্ধীজির অহিংসার ব্যবহার সম্পর্কিত অনন্য আদর্শ এবং চিন্তাভাবনা ছড়িয়ে দিতে  এবং ব্রিটিশ শাসকের কাছ থেকে ভারতের চূড়ান্ত স্বাধীনতার জন্য ভারতের তরুণ শক্তিকে সংগঠিত এবং পরিকল্পনার ক্ষেত্রে *ইয়ং ইন্ডিয়া*র ভূমিকা নিঃসন্দেহে ছিল অপরিসীম।

 *১৯১৯ খ্রিস্টাব্দে প্রকাশিত ইয়ং ইন্ডিয়া'র একটি কপি*

আরো দেখুন
---------

* গান্ধী হেরিটেজ পোর্টাল, মহাত্মা গান্ধীর কাজ সংরক্ষণ ও সুরক্ষার পোর্টাল

তথ্যসূত্র
---------

1. ↑  "Welcome to National Book Trust of India"। সংগ্রহের তারিখ ২০২২-১১-১৬।
2. ↑  "ইয়ং ইন্ডিয়া পত্রিকা প্রকাশ"। সংগ্রহের তারিখ ২০২২-১১-১৬।
3. ↑  "History of Mass Media" (পিডিএফ)। *University of Calicut*। ১৮ জুন ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১৬ অক্টোবর ২০১৬।
ইলহা দা কুইমাদা গ্রান্ডে দ্বীপের আকাশমার্গ থেকে নেওয়া এক আলোকচিত্র
**ইলহা দা কুইমাদা গ্রান্ডে বা সর্পদ্বীপ** (পর্তুগিজ: *Ilha da Queimada Grande*) হচ্ছে ব্রাজিলে অবস্থিত একটি দ্বীপ, যে দ্বীপকে পৃথিবীর ভয়ংকর এবং মারাত্মক দ্বীপ বলা হয়। কেননা এই দ্বীপতে কেবল বিষাক্ত সাপই পাওয়া যায়। ইলহা দা কুইমাদা গ্রান্ডে ব্রাজিলের সাওপাওলো শহর থেকে ৩৩ কিলোমিটার দূরে অবস্থিত। প্রায় এগার হাজার বছর আগে সমুদ্রপৃষ্ঠের উত্থানে ব্রাজিলের মূল ভূ-ভাগ থেকে দূরে একে এক দ্বীপে পরিণত করে। ইলহা দা কুইমাদা গ্রান্ডেতে পাওয়া বিভিন্ন প্রাজাতির সাপের মধ্যে পিট ভাইপার (গোল্ডেন লাঞ্চহেড) অন্যতম। এই সাপ পৃথিবীর বিষাক্ত সাপগুলির মধ্যে অন্যতম এবং এই দ্বীপেই হচ্ছে এই সাপটির প্রধান আবাসস্থল। পৃথিবীর অন্যান্য বিষাক্ত সাপগুলি হাজার হাজার সংখ্যাত এখানে আছে।

১৯২০ সালে ইলহা দা কুইমাদা গ্রান্ডেতে লাইটহাউসের রক্ষক এবং তিন পরিবারের সকল সদস্যকে সাপ দংশন করার পরে ব্রাজিল সরকার এই স্থানে মানুষ যেতে অনুমতি দেয় না। হাজার হাজার পিট ভাইপার থাকা এই দ্বীপে স্থলচর প্রাণী একেবারে নেই বলা যায়। পরিযায়ী পাখি এবং সাগরীয় পক্ষীসমূহ এখানে অবতরণ করলেই সাপগুলির খাদ্য হয়ে যায়‌।

নৌবাহিনীর প্রশিক্ষণপ্রাপ্ত ব্যক্তি কখনোবা লাইটহাউস পর্যন্ত গিয়ে ওপর থেকে নিরীক্ষণ করে যাতে কোনো ব্যক্তি অভিযান বা এডভেঞ্চারের জন্য এই দ্বীপে উপস্থিত হতে না পারে। সাধারণ মানুষের ইলহা দা কুইমাদা গ্রান্ডেতে যাওয়ার অনুমতি নেই যদিও জীববিজ্ঞানী এবং গবেষকরা অনেক কষ্ট করে ব্রাজিল সরকার থেকে অনুমতি লাভ করে কখনো কখনো যান।
অঁরি রুসো, *স্বাধীনতার শতবার্ষিকী*, ১৮৯২, গেটি সেন্টার, লস অ্যাঞ্জেলেস
**উত্তর-অন্তর্মুদ্রাবাদ** (ইংরেজি: Post-Impressionism মূলত একটি ফরাসি শিল্পকলা আন্দোলন যা মোটামুটি ১৮৮৬ সাল থেকে ১৯০৫ সাল পর্যন্ত বিকাশ লাভ করে। অন্য কথায়, সর্বশেষ অন্তর্মুদ্রাবাদী চিত্রপ্রদর্শনীর পরে এর জন্ম এবং ফোভবাদের জন্ম পর্যন্ত এর আয়ুষ্কাল। অন্তর্মুদ্রাবাদে আলো ও রঙের প্রকৃতিনিষ্ঠ অঙ্কনকে যে গুরুত্ব প্রদান করা হয়, তারই প্রতিক্রিয়া হিসেবে উত্তর-অন্তর্মুদ্রাবাদের জন্ম। উত্তর-অন্তর্মুদ্রাবাদে বিমূর্ত বৈশিষ্ট্য ও প্রতীকী বিষয়বস্তুকে ব্যাপক গুরুত্ব দেওয়া হয়। এ কারণে নব্য-অন্তর্মুদ্রাবাদ, প্রতীকীবাদ, ক্লোয়াজোঁবাদ, পোঁ-আভঁ ঘরানা এবং সংশ্লেষবাদ ছাড়াও বেশ কিছু অন্তর্মুদ্রাবাদী শিল্পীর পরের দিকের চিত্রকর্মগুলিকে উত্তর-অন্তর্মুদ্রাবাদের অন্তর্ভুক্ত বলে মনে করা হয়। এই ধারার অগ্রপ্রথিকেরা ছিলেন পল সেজান (উত্তর-অন্তর্মুদ্রাবাদের জনক হিসেবে পরিচিত), পল গোগাঁ, ভিনসেন্ট ভ্যান গখ (Vincent van Gogh), এবং জর্জ সোরা।

শিল্প সমালোচক রজার ফ্রাই ১৯০৬ সালে সর্বপ্রথম "উত্তর-অন্তর্মুদ্রাবাদ" (Post-Impressionism) পরিভাষাটি ব্যবহার করেন।

উত্তর-অন্তর্মুদ্রাবাদী শিল্পীরা অন্তর্মুদ্রাবাদের সম্প্রসারণ সাধন করেন এবং একই সাথে এর সীমাবদ্ধতাগুলিকে পরিহার করেন। তারা জীবন্ত রঙের ব্যবহার, মোটা তুলিতে রঙ প্রয়োগ এবং বাস্তব-জীবনের বিষয়বস্তুর চিত্রকর্ম অঙ্কন অব্যাহত রাখেন। কিন্তু তারা জ্যামিতিক গড়ন, অনুভূতি প্রকাশের জন্য গড়নের বিকৃতিসাধন, কিংবা অস্বাভাবিক বা যাদৃচ্ছিক রঙের ব্যবহারও করতেন, যা তাদেরকে অন্তর্মুদ্রাবাদ থেকে আলাদা করেছে।

তথ্যসূত্র
---------

1. ↑  Richard R. Brettell, *Modern Art, 1851-1929: Capitalism and Representation*, Oxford University Press, 1999, p. 21
2. ↑  Peter Morrin, Judith Zilczer, William C. Agee, *The Advent of Modernism. Post-Impressionism and North American Art, 1900-1918*, High Museum of Art, 1986
**ইয়াসের সেইরাওয়ান** (ইংরেজি: Yasser Seirawan, আরবি ভাষায়: ياسر سيروان) (জন্ম ২৪শে মার্চ, ১৯৬০) একজন আন্তর্জাতিক গ্র্যান্ডমাস্টার এবং ৪-বারের মার্কিন চ্যাম্পিয়ন দাবাড়ু। তিনি ১৯৭৯ সালে বিশ্ব জুনিয়র দাবা চ্যাম্পিয়নশিপে জয়লাভ করেন। দাবা বিষয়ক লেখক ও ভাষ্যকার হিসেবেও তিনি খ্যাতি লাভ করেছেন।

সেইরাওয়ান ১৯৬০ সালে সিরিয়ার রাজধানী দামেস্কে জন্মগ্রহণ করেন। তার বাবা একজন আরব এবং মা নটিংহামের একজন নার্স ছিলেন। তিনি ছোটবেলার কিছু সময় নটিংহামে কাটান। সাত বছর বয়সে তিনি পরিবারের সাথে মার্কিন যুক্তরাষ্ট্রের ওয়াশিংটন অঙ্গরাজ্যের সিয়াটল শহরে অভিবাসী হন। সেখানে তিনি ম্যাক্লুর মিডল স্কুল ও গারফিল্ড হাই স্কুলে পড়াশোনা করেন। সেসময় *দ্য ল্যাস্ট এগ্‌জিট অন ব্রুকলিন* (The Last Exit on Brooklyn) নামের এক কফিহাউসে (বর্তমানে পরিত্যক্ত) তিনি তার দাবা খেলার অনুশীলন করতেন। সেইরাওয়ান ১২ বছর বয়সে দাবা খেলা শুরু করেন। ১৩ বছর বয়সে তিনি ওয়াশিংটন অঙ্গরাজ্যের জুনিয়র চ্যাম্পিয়ন হন। ১৯ বছর বয়সে তিনি বিশ্ব জুনিয়র চ্যাম্পিয়ন শিরোপা জয় করেন।

টুর্নামেন্ট স্তরে যে স্বল্পসংখ্যক দাবাড়ু গ্যারি কাসপারভ এবং আনাতোলি কারপভকে পরাজিত করেছেন, তাদের মধ্যে ইয়াসের অন্যতম। তিনি বর্তমানে ইভেট নাগেল-এর সাথে বিবাহবন্ধনে আবদ্ধ।

লেখালেখি
--------

ইয়াসের সেইরাওয়ান বেশ কিছু দাবার বই লিখেছেন। এগুলি হল:

* *Play Winning Chess*
* *Winning Chess Tactics*
* *Winning Chess Strategies*
* *Winning Chess Openings*
* *Winning Chess Endings*
* *Winning Chess Brilliances*
* *Winning Chess Combinations*

তথ্যসূত্র
---------

1. ↑  "FIDE Chess Profile"। সংগ্রহের তারিখ ২৪ জুলাই ২০১৩।
2. ↑  "28th US Championship and World Championship Zonal; 1981"। সংগ্রহের তারিখ ২৪ জুলাই ২০১৩।
3. ↑  "YASSER SEIRAWAN"। সংগ্রহের তারিখ ২৪ জুলাই ২০১৩।
4. ↑  "Interview with Yasser Seirawan"। ২১ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ২৩ জুলাই ২০১৩।

বহিঃসংযোগ
---------

* ফিদে সাইটে ইয়াসের সেইরাওয়ানের রেটিং কার্ড (ইংরেজি)
* চেজগেমস.কম-এ ইয়াসের সেইরাওয়ানের খেলোয়াড় প্রোফাইল এবং গেমস (ইংরেজি)
* OlimpBase
* Last Exit on Brooklyn on the SeattleWiki
* Seirawan Chess  ওয়েব্যাক মেশিনে আর্কাইভকৃত ১৫ সেপ্টেম্বর ২০০৮ তারিখে Enhanced Chess Devised by Yasser Seirawan in 2007
**ইয়াংশান বন্দর**, আনুষ্ঠানিকভাবে **ইয়াংশান গভীর-জলের বন্দর** হল গণচিনের সাংহাই শহরের দক্ষিণে হাংচৌ উপসাগরে অবস্থিত কন্টেইনার জাহাজের জন্য একটি গভীর-জলের বন্দর। বন্দরটি সাংহাইয়ের ফুতুং নিউ এরিয়ার সাথে তুংহাই সেতু দ্বারা সংযুক্ত এবং এটি সাংহাই বন্দরের অংশ গঠন করে, বৃহত্তর ও ক্ষুদ্র ইয়াংশান দ্বীপ দুটি পৃথকভাবে চচিয়াং প্রদেশের শেংসি কাউন্টির অংশ হিসাবে পরিচালিত হয়।

ইয়াংশান বন্দর নির্মাণ করা হয়, তীরবর্তী অগভীর সমুদ্র সত্ত্বেও সাংহাই বন্দরের প্রসারের ঘটাতে। বন্দরে ১৫ মিটার (৪৯ ফুট) পর্যন্ত গভীরতা সম্পন্ন বার্থ নির্মিত হয় এবং বার্থসমূহ বর্তমান সময়ের বৃহত্তম কন্টেইনার জাহাজসমূহ পরিচালনা করতে সক্ষম। বন্দরটি চৌশান দ্বীপপুঞ্জের অংশ বৃহত্তর ও ক্ষুদ্র ইয়াংশান দ্বীপে ভূমি পুনরুদ্ধারের মাধ্যমে নির্মিত হয়। বন্দরটি ২০১৯ সালে ৪৩.৩৫ মিলিয়ন টিইইউ কন্টেইনার পরিচালনা করে এবং ২০১৫ সালে ৩৬.৫৪ মিলিয়ন টিইইউ কন্টেইনার পরিচালনা করে, যা ২০১৪ সালে থেকে ৩.৫% বেশি। কন্টেইনার পরিচালনার পরিমাণ ২০১৩ সালে ৩৩.৬ মিলিয়ন টিইইউ ছিল। বন্দরটি মেরিটাইম সামুদ্রিক সিল্ক রোডের অংশ।

নির্মাণ পর্যায়গুলি
-------------------

২০০০ থেকে ২০০১ সালে, বন্দর নির্মাণের চারটি পর্যায়ে প্রথম পর্যায়টির নির্মাণের সিদ্ধান্ত নেওয়া হয়। প্রথম দুইটি পর্যায়ে মোট ৩ কিলোমিটার (১.৯ মাইল) দীর্ঘ জেটি বরাবর ৯ টি বার্থ নির্মাণের সিদ্ধান্ত গ্রহণ করা হয়। প্রথম পর্যায়টি বার্ষিক ২২ মিলিয়ন কন্টেইনার পরিচালনার সক্ষমতার সাথে ২০০৪ সালে খোলা হয় এবং এই পর্যায়ে ১০ টি শাখা ক্রেন অন্তর্ভুক্ত হয়। দ্বিতীয় পর্যায় ২০০৬ সালে ডিসেম্বর মাসে খোলা হয় এবং এটি ১৫ টি শাখা ক্রেন সঙ্গে ৭২ হেক্টর (১৮০ একর) জমি নিয়ে গঠিত হয়। তৃতীয় পর্যায়টি ২০১০ সালে সাতটি বার্থের সাথে সম্পন্ন হয়। চতুর্থ পর্যায়ের নির্মাণ শেষে বন্দরের বার্ষিক সক্ষমতা ৪ মিলিয়ন টিইইউ বৃদ্ধি পায়।

২০ বছর ধরে বন্দর নির্মাণের আনুমানিক মোট খরচ $১২ বিলিয়ন। বন্দরটি ৩০ টি বার্থের সাথে বার্ষিক ১৫ মিলিয়ন টিইইউ কন্টেইনার পরিচালনা করতে সক্ষম।

চিত্রশাল
--------

বন্দরের দক্ষিণ দিকের বিস্তৃত দৃশ্য

* ইয়াংশান বন্দরের অবস্থানইয়াংশান বন্দরের অবস্থান
* ইয়াংশান গভীর জলের বন্দরের ভূমি পুনঃনির্মাণের দৃশ্যইয়াংশান গভীর জলের বন্দরের ভূমি পুনঃনির্মাণের দৃশ্য
* মূল জেটির পার্শ্ববর্তী এলাকামূল জেটির পার্শ্ববর্তী এলাকা
* তুংহাই সেতুতুংহাই সেতু
* পোতাশ্রয় এলাকার প্রবেশদ্বারপোতাশ্রয় এলাকার প্রবেশদ্বার

তথ্যসূত্র
---------

1. ↑  "সংরক্ষণাগারভুক্ত অনুলিপি"। ২৯ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ১৮ নভেম্বর ২০১৭।
2. ↑
3. ↑  Yangshan City Port. The world’s biggest container port opens new Silk Road for shipping
4. ↑  AJOT’s top 100 container ports
5. ↑  "Yangshan Deep-water port's TEU traffic may climb to 12.3 million"। *Marine News China*। ২৪ জুন ২০১১। ২২ মার্চ ২০১২ তারিখে মূল থেকে আর্কাইভ করা। সংগ্রহের তারিখ জুলাই ১৫, ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  "সংরক্ষণাগারভুক্ত অনুলিপি"। ৩ ফেব্রুয়ারি ২০০৭ তারিখে মূল থেকে আর্কাইভ করা। সংগ্রহের তারিখ ১৮ নভেম্বর ২০১৭।
7. ↑  "PSA, China Shipping hold share"। *China Daily*। জানুয়ারি ২৬, ২০০৭। সংগ্রহের তারিখ জুলাই ১৫, ২০১১।

বহিঃসংযোগ
---------

* বন্দর সম্পর্কে একটি পর্ব ন্যাশনাল জিওগ্রাফিক: মেগাস্ট্রাকচারস
**ইয়াওমুল ফি হারাম** (আরবি: يوم في الحرم) হলো ২০১৭ সালের মক্কার মসজিদ আল-হারাম সম্পর্কিত একটি তথ্যমূলক চলচ্চিত্র। আরাবিয়া পিকচার্স এবং আল রেসাহ হারামিনের প্রযোজনায় চলচ্চিত্রটি নির্মিত হয়েছে।ইতিহাসে প্রথমবারের মতো পুরো দিনের শ্রমিকদের চোখের সামনে দেখা হিসাবে হারামের অভ্যন্তরীণ কাজকর্ম চলচ্চিত্রে দেখানো হয়েছে।পরিচালক আবরার হুসেন হারামের বিভিন্ন দিক নিয়ে গবেষণা করার জন্য এক বছরেরও বেশি সময় ব্যয় করেছেন।এটি এমন একটি জায়গা যেখানে অমুসলিমদের পা রাখারও নিষেধাজ্ঞা রয়েছে।

পটভূমি
------

টাউসুলের সাথে একটি সাক্ষাৎকারে নির্বাহী নির্মাতা আব্দুলুলাহ আল আহমরি বলেছিলেন যে এমন কাজটি এসেছিল যা "দুটি পবিত্র মসজিদের রক্ষকগণের উদ্যোগ,বিশেষত রাষ্ট্রপতি ডাঃ আবদুল রহমান আল-সুদাইস দ্বারা পরিচালিত,যার লক্ষ্য আধুনিক হারাম সম্পর্কে সচেতনতা বৃদ্ধি এবং মুসলমানদের প্রকৃত চিত্র, তাদের সংস্কৃতি এবং সংজ্ঞা প্রচারের লক্ষ্যে পৃথিবীর সর্বশ্রেষ্ঠ স্থান তুলে ধরা।"

আল আহামারী আরও বলেন, "এই কাজের লক্ষ্য চলচ্চিত্র দর্শকদের হৃদয়ে শান্তি জাগানোর পাশাপাশি উৎসর্গ এবং বিশ্বাস প্রদর্শন করা।"

ছবিটি রচনা ও পরিচালনা করেছেন ব্রিটিশ চলচ্চিত্র নির্মাতা আবরার হুসেন। এর আগে তিনি ইসলামী চ্যানেলের সিরিজ পরিচালনা করেছেন।হুসেন পরিচালিত জনপ্রিয় টিভি শো মডেল মসজিদ(২০০৭) এবং ফাইথ অফ(২০০৮)।

গবেষণার অংশ হিসাবে হুসেন হারামের মধ্যে ৬০ টি বিভিন্ন বিভাগের বিশদ বিশ্লেষণ করেছিলেন এবং এই বিভাগের অনেক কর্মচারীর সাক্ষাতকার নিয়েছেন যাতে কোন বিভাগ ও কর্মচারীরা চলচ্চিত্রের জন্য উপযুক্ত উপযুক্ত তা নিশ্চিত করতে পারেন।

চলচ্চিত্রের সারাংশ
------------------

**ইয়াওমুল ফি হারাম** হারাম সম্পর্কিত একটি চলচ্চিত্র যা শ্রমিকদের চোখের সামনে দিয়ে হারাম কে দেখানো হয়। শ্রমিকরা হারামের মানবিক চেহারা উপস্থাপন করে এবং চলচ্চিত্রটি তাদের কাজ এবং কর্মীদের আধ্যাত্মিক প্রেরণার পাশাপাশি অন্বেষণ করে। হুসেইন ফ্রেমের মধ্যে হারামের বিভিন্ন বিভাগের কাজকে কেন্দ্র করে পাঁচটি দৈনিক নামাজের (ফজর,জোহর,আসর, মাগরিব এবং ইশা) চিত্র তুলে ধরেছেন।

মূল দৃশ্যের মধ্যে হারাম,পরিচ্ছন্নতা বিভাগ, ইমাম,জমজমের পানি,ধর্মীয় বিষয়াদি, রক্ষণাবেক্ষণ,তথ্যপ্রযুক্তি বিভাগ,কিসওয়াহ কাপড় এবং সামাজিক যোগাযোগের বিষয়গুলি অন্তর্ভুক্ত রয়েছে।

চলচ্চিত্রটি দুটি পবিত্র মসজিদের রক্ষক রাষ্ট্রপতি ডাঃ আবদুল রহমান আল-সুদাইস প্রবর্তন করেছেন।

তথ্যসূত্র
---------

1. ↑  "One Day in the Haram - Official Trailer | فيلم يوم في الحرم - تشويقة"। YouTube। সংগ্রহের তারিখ ৯ আগস্ট ২০১৭।
2. 1 2 3  "'One Day in the Haram' documentary to debut soon"। *Arab News* (ইংরেজি ভাষায়)। ২০১৭-০৮-১১। সংগ্রহের তারিখ ২০১৭-০৮-১৬।
3. 1 2  ""تواصل" تكشف تفاصيل أضخم عمل سينمائي "يوم في الحَرَم" | صحيفة تواصل الالكترونية"। *twasul.info* (আরবি ভাষায়)। সংগ্রহের তারিখ ২০১৭-০৮-০৮।
4. ↑  KhalidZaheer.com। "Khalid Zaheer: Non-muslims not allowed in Mecca/Madina"। *www.khalidzaheer.com*। সংগ্রহের তারিখ ২০১৭-০৮-০৮।
5. ↑  *Twasul*
6. ↑  BBC। "Model Mosque" (ইংরেজি ভাষায়)। সংগ্রহের তারিখ ২০১৭-০৮-০৮।
7. ↑  Butt, Riazat; correspondent, religious affairs (২০০৭-১০-০৬)। "Faith meets reality TV in contest to find the best mosque in Britain"। *The Guardian* (ইংরেজি ভাষায়)। আইএসএসএন 0261-3077। সংগ্রহের তারিখ ২০১৭-০৮-০৮।
8. ↑  "Muslim mosques get the 'Idol' treatment" (ইংরেজি ভাষায়)। ABC News। ২০০৭-১১-৩০। সংগ্রহের তারিখ ২০১৭-০৮-০৮।

বহিঃসংযোগ
---------

* ইন্টারনেট মুভি ডেটাবেজে *ইয়াওমুল ফি হারাম*  (ইংরেজি)
**ইলারিও লোপেস গার্সিয়া** (স্পেনীয়: Hilario López; ১৮ নভেম্বর ১৯০৭ – ১৭ জুন ১৯৬৫; এছাড়াও **ইলারিও লোপেস** নামে সুপরিচিত) একজন মেক্সিকীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় নাসিওনাল এবং মেক্সিকোর হয়ে একজন আক্রমণভাগের খেলোয়াড় হিসেবে খেলেছিলেন।

১৯১৯–২০ মৌসুমে, মেক্সিকীয় ফুটবল ক্লাব নাসিওনালের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন; নাসিওনালের হয়ে ৮ মৌসুম অতিবাহিত করার পর ১৯২৭–২৮ মৌসুমে তিনি মার্তে যোগদান করেছিলেন। সর্বশেষ, ১৯৩০–৩১ মৌসুমে, তিনি নেকাসায় যোগদান করেছিলেন, যেখানে তিনি ৯ মৌসুম অতিবাহিত করে অবসর গ্রহণ করেছিলেন।

১৯৩০ সালে, লোপেস মেক্সিকোর হয়ে আন্তর্জাতিক পর্যায়ে অভিষেক করেছিলেন, যেখানে তিনি ৮ ম্যাচে ৯টি গোল করছিলেন। তিনি মেক্সিকোর হয়ে ১৯৩০ ফিফা বিশ্বকাপে অংশগ্রহণ করেছিলেন।

ব্যক্তিগত জীবন
--------------

ইলারিও লোপেস গার্সিয়া ১৯০৭ সালের ১৮ই নভেম্বর তারিখে, মেক্সিকোর গুয়াদালাহারায় জন্মগ্রহণ করেছিলেন এবং ১৯৬৫ সালের ১৭ই জুন তারিখে ৫৭ বছর বয়সে মৃত্যুবরণ করেছেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| মেক্সিকো | ১৯৩০ | ৩ | ০ |
| ১৯৩৫ | ৫ | ৯ |
| সর্বমোট | ৮ | ৯ |

অর্জন
-----

### আন্তর্জাতিক

* মধ্য আমেরিকান ও ক্যারিবীয় গেমস স্বর্ণ পদক (১): ১৯৩৫

তথ্যসূত্র
---------

1. ↑  "Hilario López"। *worldfootball.net*। সংগ্রহের তারিখ ২০১২-০২-১৮।
2. ↑  "Hilario López"। *ট্রান্সফারমার্কেট*।

বহিঃসংযোগ
---------

* ইলারিও লোপেস – ফিফা প্রতিযোগিতার রেকর্ড (ইংরেজি) উইকিউপাত্তে এটি সম্পাদনা করুন
* সকারওয়েতে ইলারিও লোপেস (ইংরেজি) উইকিউপাত্তে এটি সম্পাদনা করুন